Palkittu yhdysvaltalaiskirjailija Philip Roth, 85, on kuollut.

Yhdysvaltalaislehti New York Timesille Rothin kuoleman vahvistaneen (siirryt toiseen palveluun) ystävän mukaan kirjailijan kuolinsyy oli sydämen vajaatoiminta.

Rothista on käytetty nimitystä "ikuinen Nobel-ehdokas", sillä hän ei lukuisista veikkauksista huolimatta ikinä voittanut Nobel-palkintoa. Roth on voittanut urallaan muun muassa Pulitzer- ja Man Booker -kirjallisuuspalkinnot.

Vuonna 1933 syntyneen Rothin läpimurtoromaani, Portnoyn tauti (Portnoy's Complaint (siirryt toiseen palveluun)), julkaistiin vuonna 1969. Se, kuten Rothin monet muutkin teokset, käsittelee miehen seksuaalista himoa.

Roth kuvaili teoksissaan usein juutalaisyhteisöjen elämä, mutta hän itse vastusti amerikanjuutalaisen kirjailijan leimaa.

– Jos en ole amerikkalainen, en ole mitään.

Lukuisia teoksia

Rothin kirjoitustahti oli kiivas, parhaimmillaan hän julkaisi jopa yhden kirjan vuodessa.

Yhdysvaltalaisen yhteiskunnan kriitikoksi kuvailtu Roth kirjoitti kymmeniä romaaneja ennen ilmoitustaan eläköitymisestä vuonna 2012 (siirryt toiseen palveluun).

Jo vuonna 2010 Roth oli ilmoittanut, että neliosaisen Nemeses-sarjan viimeinen osa Nemesis jää hänen viimeiseksi teoksekseen. Rothin viimeiseksi pitkäksi romaaniksi jäi kyseiseen sarjaan kuuluva, vuonna 2009 julkaistu Nöyryytys (The Humbling).

Rothin laajan tuonnon teoksista on suomennettu parikymmentä, mutta useita on yhä suomentamatta.

Tunnetuimpiin kirjoihin kuuluvat Amerikkalainen pastoraali (American Pastoral (siirryt toiseen palveluun)), Mieheni oli kommunisti (I Married a Communist (siirryt toiseen palveluun)) ja Ihmisen tahra (The Human Stain (siirryt toiseen palveluun)), joita Roth itse nimitti amerikkalaiseksi trilogiaksi.

Aiheesta muualla:

Arvio: Philip Roth on petturi, sankari, kätyri ja nero (siirryt toiseen palveluun)

No Longer Writing, Philip Roth Still Has Plenty to Say (siirryt toiseen palveluun)

Philip Roth, Towering Novelist Who Explored Lust, Jewish Life and America, Dies at 85 (siirryt toiseen palveluun)

Lähteet: Reuters, AFP